Yoʻl xoʻjaligi sohasini yanada takomillashtirish chora-tadbirlari belgilanganligi munosabati bilan Oʻzbekiston Respublikasi Prezidentining ayrim hujjatlariga oʻzgartirishlar kiritish, shuningdek, baʼzilarini oʻz kuchini yoʻqotgan deb hisoblash toʻgʻrisida
(decree, 2024-04-15)

Yoʻl xoʻjaligini isloh etish, sohani boshqarishning zamonaviy tizimini yaratish va raqamlashtirish, sohaga xususiy sektor korxonalarini keng jalb qilish uchun sharoit yaratish, budjet mablagʻlaridan foydalanish samaradorligini oshirishga qaratilgan islohotlarni jadallashtirish hamda qonunchilik hujjatlarini yangi qabul qilingan normativ-huquqiy hujjatlarga muvofiqlashtirish maqsadida: 1. Oʻzbekiston Respublikasi Prezidentining ayrim hujjatlariga 1-ilovaga muvofiq yoʻl xoʻjaligi sohasiga oid qonunchilik hujjatlarini oʻzaro muvofiqlashtirishni nazarda tutuvchi qoʻshimcha va oʻzgartirishlar kiritilsin. 2. Oʻzbekiston Respublikasi Prezidentining baʼzi hujjatlari 2-ilovaga muvofiq oʻz kuchini yoʻqotgan deb hisoblansin. 3. Ushbu Farmonning ijrosini nazorat qilish Oʻzbekiston Respublikasi Bosh vaziri A.N. Aripov zimmasiga yuklansin. 1. Oʻzbekiston Respublikasi Prezidentining 2019-yil 9-dekabrdagi “Oʻzbekiston Respublikasi yoʻl xoʻjaligi tizimini chuqur isloh qilish chora-tadbirlari toʻgʻrisida”gi PF-5890-son Farmonining 5-bandi quyidagi mazmundagi xatboshi bilan toʻldirilsin: “Qoʻmita oʻzi muassis boʻlgan tashkilotlarning majburiyatlari boʻyicha javob bermaydi”. 2. Oʻzbekiston Respublikasi Prezidentining 2022-yil 8-apreldagi “Tadbirkorlik muhitini yaxshilash va xususiy sektorni rivojlantirish orqali barqaror iqtisodiy oʻsish uchun shart-sharoitlar yaratish borasidagi navbatdagi islohotlar toʻgʻrisida”gi PF-101-son Farmoniga 7-ilovaning “II. Transport sohasi” boʻlimi 1 — 3-pozitsiyalari chiqarib tashlansin. 3. Oʻzbekiston Respublikasi Prezidentining 2023-yil 25-yanvardagi “Respublika ijro etuvchi hokimiyat organlari faoliyatini samarali yoʻlga qoʻyishga doir birinchi navbatdagi tashkiliy chora-tadbirlar toʻgʻrisida”gi PF-14-son Farmoniga 1-ilovada: a) “Vazirlik va idora nomi” pozitsiyasida: “Jami boshqaruv shtat birliklari soni” ustunidagi “56 488” raqami “56 509” raqami bilan almashtirilsin; “Davlat budjeti hisobidan” ustunidagi “51 569” raqami “51 590” raqami bilan almashtirilsin; b) “7. Transport vazirligi” boʻlimida: “Avtomobil yoʻllari qoʻmitasi” pozitsiyasining “Jami boshqaruv shtat birliklari soni” va “Davlat budjeti hisobidan” ustunlaridagi “332” raqami “353” raqami bilan almashtirilsin; “shu jumladan rais oʻrinbosarlari soni” pozitsiyasining “Jami boshqaruv shtat birliklari soni” va “Davlat budjeti hisobidan” ustunlaridagi “2” raqami “3” raqami bilan almashtirilsin. 4. Oʻzbekiston Respublikasi Prezidentining 2019-yil 9-dekabrdagi “Yoʻl sohasini boshqarish tizimini yanada takomillashtirishga oid chora-tadbirlar toʻgʻrisida”gi PQ-4545-son qarorida: a) 2-bandning beshinchi xatboshisi quyidagi tahrirda bayon etilsin: “tuman yoʻl-ekspluatatsiya korxonalari, yoʻllardan muntazam foydalanish korxonalari, “Avtomobil yoʻllari texnik holati tahlili va harakat xavfsizligi markazi” davlat muassasasi, “Oʻzyoʻlkoʻprik” klasteri va uning hududiy filiallari hamda Qoʻmitaning boshqa yoʻl-ekspluatatsiya korxonalarini saqlab turish, shu jumladan xodimlarining lavozim maoshlariga qoʻshimchalar va ustamalar, mukofotlar belgilangan tartibda mahsulot, ishlar, xizmatlarni realizatsiya qilishdan, shuningdek, xoʻjalik faoliyatining boshqa turlaridan olingan daromadlardan (moliyaviy imkoniyatlardan) kelib chiqqan holda belgilanadi”; b) 6-bandda: birinchi xatboshidagi “Moliya vazirligi” soʻzlari “Iqtisodiyot va moliya vazirligi” soʻzlari bilan almashtirilsin; toʻrtinchi xatboshidagi “Moliya vazirligi” va “bosh moliya boshqarmalari” soʻzlari tegishlicha “Iqtisodiyot va moliya vazirligi” va “iqtisodiyot va moliya boshqarmalari” soʻzlari bilan almashtirilsin; v) 7-banddagi “Moliya vazirligi” soʻzlari “Iqtisodiyot va moliya vazirligi” soʻzlari bilan almashtirilsin. 5. Oʻzbekiston Respublikasi Prezidentining 2023-yil 11-sentabrdagi “Oʻzbekiston — 2030” strategiyasini 2023-yilda sifatli va oʻz vaqtida amalga oshirish chora-tadbirlari toʻgʻrisida”gi PQ-300-son qaroriga 2a-ilovaning “2030-yilgacha maqsadli koʻrsatkich” ustuni 75-pozitsiyasi “va taʼmirlash” soʻzlari bilan toʻldirilsin. 1. Oʻzbekiston Respublikasi Prezidentining 2017-yil 14-fevraldagi “Yoʻl xoʻjaligini boshqarish tizimini yanada takomillashtirish chora-tadbirlari toʻgʻrisida”gi PF-4954-son Farmoni. 2. Oʻzbekiston Respublikasi Prezidentining 2020-yil 19-iyundagi “Alohida soliq va bojxona imtiyozlarini bekor qilish toʻgʻrisida”gi PF-6011-son Farmoniga 1-ilovaning 14-bandi. 3. Oʻzbekiston Respublikasi Prezidentining 2021-yil 30-apreldagi “Milliy qonunchilik bazasini kompleks tizimlashtirish chora-tadbirlari toʻgʻrisida”gi PF-6218-son Farmoniga 2-ilovaning 74-bandi.